stanford-oval/wikipedia huggingface dataset:
Coolidge

Coolidge on muun muassa seuraavien henkilöiden sukunimi:
Calvin Coolidge (1872–1933), Yhdysvaltojen presidentti 1923–1929
Grace Coolidge (1874–1957), Yhdysvaltain presidentti Calvin Coolidgen puoliso
Jennifer Coolidge (s. 1961), yhdysvaltalainen näyttelijä
Martha Coolidge (s. 1946), yhdysvaltalainen elokuvaohjaaja
Priscilla Coolidge (1941–2014), yhdysvaltalainen laulaja ja lauluntekijä
Rita Coolidge (s. 1945), yhdysvaltalainen laulaja
Susan Coolidge, oik. Sarah Chauncey Woolsey (1835–1905), yhdysvaltalainen lastenkirjailija
| --- | --- |
: Tällä täsmennyssivulla luetellaan henkilöitä, joilla on sama sukunimi.
Chikuma (Nagano)

| Chikuma (千曲市) |
| --- | --- |
 Chikuma Obasuten rautatieasemalta nähtynä
 lippu:  symboli
 Chikuman sijainti Naganon prefektuurissa
 Chikuma
 Koordinaatit: 36°31′51″N, 138°06′54″E 
Valtio:  Japani
Alue:  Chūbu, Kōshin’etsu
Prefektuuri:  Naganon prefektuuri
Pinta-ala:  
 – Kokonaispinta-ala:  119,79 km²
Väkiluku (05/2020):  58 976
 – Väestötiheys:  492,3 as./km²
Symbolit:  
 – Puu:  Aprikoosi
 – Kukka:  Aprikoosi ja Eranthis pinnatifida
 
 https://www.city.chikuma.lg.jp/ 
Infobox OKVirheellinen NIMI-arvo: 
Chikuma (jap. 千曲市, Chikuma-shi) on Japanin kaupunki Honshūn saarella Chūbun tai Kōshin’etsun alueella Naganon prefektuurissa. Se sijaitsee sisämaassa prefektuurin pohjoisosassa Naganon altaalla. Chikumajoki virtaa kaupungin läpi. Kaupungin molemmilla puolilla kohoavat vuoret, huomattavimpana lännessä Kamurikivuori, joka tunnetaan Ubasuteyama-legendasta. Chikumassa on 58 976 asukasta (toukokuussa 2020) ja sen pinta-ala on 119,79 neliökilometriä.
Chikuman kaupunki perustettiin vuonna 2003 liittämällä yhteen Kōshokun kaupunki sekä Kamiyamadan ja Toguran maaseutukaupungit. Niistä Togura kehittyi Edo-kaudella yhtenä Hokkoku-kaidō-tien postiasemista. Seutu on tunnettu Togura Kamiyamada-onsenin eli kuuman lähteen ansiosta pitkään myös kylpyläkaupunkina. Kaupungin alueella harjoitetaan esimerkiksi koristekukkien ja hedelmien, kuten aprikoosien, omenoiden ja viinirypäleiden, viljelyä sekä maitokarjan kasvatusta. Kaupunkiin on sijoittunut myös korkeateknologista teollisuutta ja elintarviketeollisuutta.
Chikuman rakennettuun kulttuuriperintöön kuuluu muun muassa Chōraku-jin buddhalainen temppeli. Se tunnetaan vanhastaan paikkana, jossa kuun voi nähdä heijastuvan Obasuten terassoiduille riisipelloille (tagoto no tsuki). Paikallisen keittiön erikoisuus on Tribolodon hakonensis -kala (ugui). Chikumaa palvelevat JR Higashi-Nihonin Shinonoi-linja ja Shinano-rautatien Shinano-rautatielinja.
Kuvia

Takemizuwake-jinja
Inariyama-juku, kimonoliike
Araton linna
Chōraku-jin Kannon-halli
Togura Kamiyamada-onsen
Aiheesta muualla

Kuvia tai muita tiedostoja aiheesta Chikuma Wikimedia Commonsissa
Kaupungin internetsivut (japaniksi)
Cleanthony Early

| Cleanthony Early |
| --- | --- |

Henkilötiedot
Koko nimi:  Cleanthony Early
Syntynyt: 17. huhtikuuta 1991 (ikä 33) Bronx, New York, Yhdysvallat
Kansalaisuus:   Yhdysvallat
Koripalloilija
Pelipaikka:  Pieni laitahyökkääjä
Pituus:  203 cm
Paino:  95 kg
Nyk. joukkue:  New York Knicks
Sarja:  NBA
NBA-varaus:  34. varaus 2014 (New York Knicks)
Pelaajaura
Yliopistojoukkueet
2012–2014:  Wichita State
Seurajoukkueet
2014– 2015:  New York Knicks → Westchester Knicks
Cleanthony Early (s. 17. huhtikuuta 1991 Bronx, New York) on yhdysvaltalainen koripalloilija.
New York Knicks varasi Earlyn NBA:han vuoden 2014 varaustilaisuudessa 34. vuorolla. Hän pelasi ensimmäisellä ammattilaiskaudellaan myös Knicksin D-liigajoukkue Westchester Knicksissä.
30. joulukuuta 2015 Early oli ollut palaamassa kotiinsa strippiklubilla vietetyn yön jälkeen, kun kuuden miehen joukkio pakotti Earlya ja tämän tyttöystävää kuljettaneen Uber-auton pysähtymään. Earlylta ryöstettiin tämän mukana olleet kultaketjut ja kultahampaat, käteistä ja matkapuhelin, ja lisäksi häntä ammuttiin oikeaan jalkaan.
ClearType

Suurennos sanasta Wikipedia ClearType-tekniikalla renderöitynä.
Sama teksti pikselin tarkkuudella renderöituna ja alla ClearTypellä
ClearType on rekisteröity tuotemerkki Microsoftin kehittämälle tekniikalle, jonka tarkoituksena on parantaa tekstin luettavuutta tietokonenäytöillä (etenkin nestekidenäytöillä). Se perustuu subpixel-rendering -tekniikkaan. Tekniikan tarkoituksena on lisätä tekstin terävyyttä ja näin parantaa sen luettavuutta.
Tekniikka perustuu siihen, että nestekidenäytöissä jokainen neliön muotoinen kuvapiste, eli pikseli, muodostuu itse asiassa kolmesta eri värisestä alueesta. Nämä värit ovat punainen, vihreä ja sininen. Useissa nestekidenäytöissä nämä värit on järjestetty siten, että pikselin vasen reuna on punainen, keskiosa vihreä ja oikea reuna sininen. Normaalisti yhden pikselin levyinen pystysuora viiva muodostetaan näytölle siten, että yhden pikselin kaikki värialueet ovat mustia. ClearType-tekniikan idea on se, että musta viiva voidaan muodostaa myös siten, että kolme vierekkäistä värialuetta ovat mustia, mutta niiden ei tarvitse olla samassa pikselissä. Näin pystysuoran, erityisesti valkoisen viivan sijoittaminen mustalle pohjalle voidaan suorittaa sivusuunnassa kolme kertaa niin tarkasti kuin ilman ClearType-tekniikkaa.
Tekniikasta on hyötyä erityisesti länsimaisten kirjainten kanssa, sillä länsimaiset kirjaimet sisältävät paljon lähekkäin olevia pystysuoria viivoja.
Tekniikan haasteena on se että käyttöjärjestelmä ei aina tiedä miten eri värit on näytön pikseleissä järjestetty. Jos esimerkiksi värit ovat eri järjestyksessä kuin käyttöjärjestelmä olettaa, tekstistä tulee suttuista. Internet Explorer 7 -selaimessa ClearType on oletuksena valmiiksi päällä, mutta sen voi kytkeä pois. Parhaiten tekniikka toimii kun teksti ja tausta ovat RGB-järjestelmän kannalta vastakkaisväriset eli musta ja valkoinen tai jokin puhtaista perusväreistä ja sille vastakkainen väliväri. Valkoisen ja mustan vastakkainasettelussa päästään parempaan tarkkuuteen mutta usein mustan pystyviivan vasempaan laitaan jää punertava tai kellertävä raja ja oikeaan reunaan vihertävä tai sinertävä. Pikselin levyinen valkoinen viiva mustalla pohjalla voidaan toteuttaa ilman värivirhettä.
Apple käyttää samanlaisista tekniikoista omassa käyttöjärjestelmässään nimeä CoolType.
Christopher Sutton

| Christopher Sutton |
| --- | --- |
 Chris Sutton 2009
Henkilötiedot
Syntynyt: 10. syyskuuta 1984 (ikä 40)
Kansalaisuus:   Australia
Pyöräilijä
Lempinimi:  CJ
Pituus:  176 cm
Paino:  68kg
Joukkue:  lopettanut
Laji:  maantie
Rooli:  ajaja
Ura
Ammattilaisjoukkue(et)
2006–2007 2008–2009 2010–2015:  Cofidis Garmin-Chipotle Team Sky
Suurimmat voitot
 Kuurne-Bryssel-Kuurne 2011 Espanjan ympäriajo, etappi 
 Tiedot päivitetty: 6. tammikuuta 2024 
Christopher ”Chris” Sutton (s. 10. syyskuuta 1984 Caringbah, Uusi Etelä-Wales) on australialainen maantiepyöräilijä, joka on kilpaillut myös ratapyöräilyssä.
Sutton aloitti ammattilaisuransa Cofidis-tallissa 2006−2007. Seuraavat kaksi vuotta hän ajoi Garmin-Chipotle-joukkueessa. Kaudesta 2010 lähtien hän edusti Team Skyta uransa loppuun, vuoteen 2015. Hän voitti Kuurne−Bryssel−Kuurne-kilpailun 2011. Samana vuonna hän voitti Espanjan ympäriajossa 2. etapin.
Saavutuksia

Lähde: Cycling Archives
Carcassonne

| Carcassonne |
| --- | --- |

 vaakuna
 Carcassonne
 Koordinaatit: 43°12′37″N, 2°21′0″E 
Valtio:  Ranska
Alue:  Oksitania
Departementti:  Aude
Väkiluku (2006):  46 639
 
 www.carcassonne-tourisme.com 
Infobox OKVirheellinen NIMI-arvo: 
Carcassonne on linnoitettu kaupunki ja Auden departementin pääkaupunki Etelä-Ranskassa. Kaupungin asukasluku on 46 639 (2006). Carcassonne sijaitsee Ranskan eteläosassa 90 kilometriä kaakkoon Toulousesta.
Carcassonnen kaupunki on tunnettu keskiaikaisesta linnoitetusta osastaan (La Cité), jossa nykyään asuu vain muutama kymmenen ihmistä. Aude-joen toiselle rannalle levittäytyy kaupungin uudempi osa. Carcassonnen linnoitus restauroitiin 1800-luvulla, ja se kirjattiin UNESCOn maailmanperintöluetteloon vuonna 1997.
Ilmasto

Carcassonne kuuluu Välimeren ilmastovyöhykkeeseen. Sille on tunnusomaista kuivat ja kuumat kesät, leudot syksyt ja talvet sekä sateiset keväät. Lunta sataa harvoin, vain keskimäärin seitsemänä päivänä vuodessa joulukuun ja maaliskuun välisenä aikana. Pakkaspäivät ovat vieläkin harvinaisempia, joten lumi ei ole koskaan pysyvää.
Sateet ovat rankimmillaan lokakuussa ja huhtikuussa. Kesäisin sateet tulevat myrskyinä ja voivat muuttua jopa hyvinkin raivokkaiksi raekuuroiksi. Raekuurot ovat tuhoisia viiniköynnöksille. Lisäksi Carcassonnessa mitataan voimakkaita tuulia (yli 55 km/h) keskimäärin 117 päivänä vuodessa. Tuulet puhaltavat joko idästä, lännestä tai mereltä.
Liikenneyhteydet

Carcassonne sijaitsee Välimeren rannikon ja Toulousen välisellä suurella liikenneväylällä. Muinoin Carcassonneen kuljettiin pitkin Canal du Midiä, 1600-luvulta peräisin olevaa kanavaa, joka edelleen kulkee kaupungin pohjoispuolella. Nykyään kaupunkiin pääsee autolla valtatietä A61 Toulousen ja Montpellier’n suunnilta. Valtatie A61 on osa Välimeren ja Atlantin yhdistävää l’autoroute des Deux Mers -tieverkostoa. Lisäksi Toulouse-Sète -junayhteys kulkee Carcassonnen kautta ja Carcassonnen lentokentältä on yhteydet Isoon-Britanniaan (Lontooseen, Liverpooliin ja Nottinghamiin), Irlantiin (Dubliniin ja Shannoniin) sekä Belgiaan (Charleroihin).
Sijainti

Carcassonne sijaitsee Aude-joen rannalla. Joki virtaa kaupunkiin rauhallisesti kulkien vuoriston rotkojen läpi. Kaupunki jaetaan yleensä kahteen osaan: joen länsirannalla olevaan ”ville basseen” (alakaupunki) ja kukkulan laelle rakennettuun Cité de Carcassonneen, joka tunnetaan myös nimellä ”ville haute” (yläkaupunki). Ville haute sijaitsee noin 150 metriä ville bassen yläpuolella.
Kulttuuri ja perintö > Cité

Carcassonnen vanha, linnoitettu osa, Cité, on ainutlaatuinen keskiaikainen rakennelma Euroopan mittakaavassa kokonsa ja kuntonsa puolesta. Sitä ympäröi kahdessa rivissä suojamuurit ja sen keskellä kohoaa kreivien linna ja Saint-Nazairen basilika.
Kulttuuri ja perintö > Kreivien linna

Kreivien linna on linnoitus Carcassonnen sydämessä. Sitä ovat käyttäneet kotinaan Carcassonnen varakreivit. Jotkin linnan perustuksista on rakennettu ensimmäiseltä vuosisadalta peräisin olevan domuksen päälle. Uusi linna on rakennettu 1100-luvun alussa ja siitä on vielä jäljellä keskustorni. Linnaa on muutettu useaan otteeseen vuosisatojen aikana. Suurimmat muutokset tehtiin vuonna 1229, jolloin linnasta tuli kuninkaan käskystä paikallishallinnon keskus. Vuosien 1240 ja 1250 välisenä aikana muutostöillä pyrittiin linnan vahvistamiseen.
Linnassa voi vierailla vuoden ympäri ja sieltä pääsee myös Citén muureille. Linnassa sijaitsee muun muassa kivimuseo sekä pysyvä näyttely, joka kertoo Citén entisöinnistä 1800-luvulla.
Kulttuuri ja perintö > Saint-Nazairen basilika

Saint-Nazairen basilika on alkujaan pieni, 1000-luvulta peräisin oleva romaaninen kirkko, jonka Paavi Urbanus II pyhitti katedraaliksi vuonna 1096. Sen paikalla on joskus ollut karolingikatedraali, josta nykyään ei kuitenkaan ole enää jäljellä mitään. Basilikan krypta on uuden katedraalin aikainen, vaikka sen huono kunto voisi vihjata muuta. Uuden katedraalin on rakennuttanut Trencavelin perhe.
Kulttuuri ja perintö > Ludvig IX:n linnoitus

Tavallisemmin ville basse -nimellä tunnettu kaupunginosa on Carcassonnen kauppa- ja asumiskeskus. Vuonna 1247 Ranskan kuningas Ludvig IX antoi luvan rakentaa suuren, heikosti linnoitetun kylän carcassonnelaisten asuttamiseksi. Kylää kiertävä, 2800 metriä pitkä valli on rakennettu kreivi Armagnacin käskystä vuosien 1355 ja 1359 välisenä aikana. Vuonna 1355 Englannin kuninkaan Edvard III:n vanhin poika Edvard Musta prinssi, tuhosi ville bassen. Vuonna 1359 linnoitusta muokattiin ja se sai nykyisen muotonsa.
Ville bassea ympäröineistä muureista on nykyään jäljellä vain joitain jäänteitä kylän itäpuolella. Kylän asemakaava on ruutukaava, jonka keskustassa on Carnot’n aukio. Aukiota käytetään vielä nykyäänkin torina. Kylän kapeat kujat risteävät suorassa kulmassa ja kulkevat kaupungin halki laidalta laidalle. Tämä on eteläranskalaisissa kylissä tyypillinen kaava, joka keskiajalla mahdollisti kaupungin puolustajien esteettömän kulun kaupungin laidalta toiselle puolustamaan muureja hyökkäyksiltä.
1500-luvun lopussa kaupungin muureja vahvistettiin neljällä linnoituksella eli bastionilla. Näitä olivat bastion Saint-Martin, bastion du Calvaire, bastion de Montmorency ja bastion de la Tour Grosse (myös nimellä bastion des Moulins). Nämä rakennustyöt keskeytyivät Ranskan uskonsotien ajaksi 1562–1598, kun keskityttiin ville bassen puolustuksien vahvistamiseen.
Nykyään ville bassessa on paljon kävelykatuja, joiden varsilla on kauppoja. Carnot’n keskusaukiolla järjestetään kesäisin useita ilmaisia näytöksiä festival de la Bastide -festivaalin aikaan.
Kulttuuri ja perintö > Muita rakennuksia

Kylän muut rakennukset ovat tyypillisiä kylän historiallisille perinteille. Pont Vieux -silta (225 m) oli ensimmäinen silta, joka yhdisti kylän osat toisiinsa Aude-joen yli. Nykyään se on kävelysilta.
Ville bassen sydämessä on viljasiilo, joka on rakennettu vuonna 1769. Boulevard Marcoulla sijaitsee vastarintaliikkeen muistomerkki, kuvanveistäjä René Ichén tekemä Lutteurs-patsas. Se esittää kahta toisensa kohtaavaa taistelijaa (lutteurs = taistelijat).
Aiheesta muualla

Kuvia tai muita tiedostoja aiheesta Carcassonne Wikimedia Commonsissa
Carcassonnen viralliset verkkosivut
Carcassonnen matkailusivut
Unescon maailmanperintökohteet Ranskassa
Albi
Alppien paalutalot
Amiensin katedraali
Arc-et-Senans’n kuninkaallinen suolatehdas
Arlesin roomalaiset ja romaaniset monumentit
Avignonin historiallinen keskusta ja Palais des Papes
Belgian ja Ranskan kellotornit (jaettu Belgian kanssa)
Bourges'n katedraali
Canal du Midi
Causses ja Cévennes
Chaîne des Puys
Chartresin katedraali
Chauvet’n luola
Cordouanin majakka
Euroopan suuret kylpyläkaupungit
Fontainebleaun palatsi ja puisto
Fontenayn apottiluostari
Carcassonne
Le Corbusierin arkkitehtoniset työt
Le Havre
Loiren laakso Sully-sur-Loiren ja Chalonnes-sur-Loire välillä
Lyon
Mont Saint-Michel
Nancyn aukiot: Place Stanislas, Place de la Carrière ja Place d’Alliance
Nord-Pas-de-Calais’n kaivosalue
Notre-Damen katedraali, entinen Saint-Remin basilika sekä Taun palatsi Reimsissa
Nizza
Orangen roomalainen teatteri ja sen ympäristöt sekä ”riemukaari”
Portonlahti: Girolatanlahti,  Scandolan luonnonpuisto ja Pianan calanquet Korsikassa
Provins
Monte Perdido
Ranskan eteläiset ja antarktiset alueet
Saint-Émilion
Saint-Savin-sur-Gartempen luostari
Santiago de Compostelan pyhiinvaellusreitit
Seinen jokivarsi Pariisissa
Grande Île
Pont du Gard
Uuden-Kaledonian laguunit
Vaubanin linnoitukset
Versailles’n palatsi puistoineen
Vézelay
Vézère
Chartreuse (likööri)

Chartreusen kypsytyskellari.
Chartreusen vanha tislauslaitteisto. Nykyisin käytössä oleva laitteisto valmistetaan ruostumattomasta teräksestä.
Chartreuse on ranskalainen likööri, jota valmistavat kartusiaanimunkit Voironissa Ranskan Alpeilla Chartreusen massiivin kupeessa.
Valmistus

Nykyään liköörejä valmistetaan Voironissa. Valmistuksessa käytetään kahden La Grande Chartreuse -luostarin munkin tekemää kasvi- ja yrttiseosta. Chartreusen tarkka resepti on salaisuus, ja sen tietävät vain ne kaksi munkkia, jotka valmistavat kasvi- ja yrttiseoksen. Resepti ei ole patentoitu, joten sen patentti ei voi vanhentua, mikä varmistaa kartusiaanimunkkien monopolin säilymisen. Vuodesta 1970 lähtien Chartreuse-liköörien pakkauksesta, mainonnasta ja myynnistä on vastannut Chartreuse Diffusion -niminen yritys.
Chartreusen valmistustapa ei ole kokonaan tunnettu. Se kuitenkin tiedetään, että sen valmistuksessa ei käytetä ollenkaan keinotekoisia lisäaineita. Reseptin 130 kasvia laitetaan ensin likoamaan viinirypäleistä valmistettuun alkoholiin, minkä jälkeen ne tislataan. Lopputuloksena saatavaan nesteeseen lisätään tislattua hunajaa ja sokerilientä. Liköörit jätetään sen jälkeen pitkäksi aikaa kypsymään tynnyreihin. Tynnyrit on valmistettu tammesta, joka on peräisin joko Venäjältä, Unkarista tai Keski-Ranskan eteläosassa sijaitsevasta Allier’n departementista. Vihreän Chartreusen väri tulee klorofyllistä, kun taas keltaisen väri on peräisin sahramista. Klorofylli ja sahrami ovat siis näiden kahden Chartreusen luonnollisia väriaineita.
Chartreuse on yhä Tarragonen perinteinen likööri ja osa Santa Tecla -juhlan juomaa, jota nimitetään mamadetaksi. Mamadeta sisältää vihreää Chartreusea, keltaista Chartreusea ja sitruunalimonadia. Likööristä on tullut entistä suositumpi sen jälkeen kun sen valmistus siellä lopetettiin. Siitä on tullut jopa keräilykohde.
Voironin tislaamo on auki yleisölle, kuten kypsytyskellarikin, joka on maailman suurin liköörien kypsytyskellari (164 metriä pitkä). Tislaamossa valmistetaan myös muita alkoholijuomia: Génépi-likööriä, saksanpähkinöistä valmistettua eau de noix -likööriä, hedelmäliköörejä ja Gentian-likööriä.
Drinkit ja käyttö ruoanlaitossa

Chartreusea nautitaan usein digestiivinä, mutta sitä käytetään myös monissa drinkeissä, joista osasta on tullut jo perinteisiä. Esimerkkeinä drinkeistä voidaan mainita:
Green chaud: kuuma, kermainen kaakao, johon on lisätty hieman vihreää Chartreusea,
Épiscopale: 2/3 keltaista Chartreusea ja 1/3 vihreää Chartreusea,
TNT (Tip’n’Top): 1/5 vihreää Chartreusea, 1/5 vodkaa ja 3/5 Orangina-appelsiinilimonadia,
Hypermétrope: Nantesissa sijaitsevassa La gargouille -baarissa tarjottava drinkki, joka on sekoitus vodkaa ja Chartreusea,
Shuttle: 2/3 keltaista Chartreusea ja 1/3 viskiä,
Chartreuse tonic: tonic-vettä, johon on lisätty hieman Chartreusea,
Chartreuse orange: appelsiinimehua, johon on lisätty hieman Chartreusea,
Chartreuse expérience: 1/8 vihreää Chartreusea, 1/8 vodkaa, 5/8 appelsiinimehua ja 1/8 sitruunamehua, joukkoon lisätään jäitä, minkä jälkeen seosta ravistetaan kunnolla,
Snake Bite: vihreää Chartreusea, johon on lisätty muutama tippa punaista Tabascoa.
Chartreusea voidaan yhtä hyvin käyttää ruoanlaitossa, esimerkiksi joissakin kalaa tai siipikarjaa sisältävissä ruokalajeissa, tai antamaan makua suklaalle, krepeille, jäätelölle tai sorbeteille. Chartreusea sisältävät sorbetit sopivat etenkin ruokalajien välissä nautittavaksi, jolloin niiden sanotaan edistävän ruoansulatusta ja lisäävän ruokahalua.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: fr:Chartreuse (liqueur)
Vierailijoiden nähtävillä on Chartreuse-museossa Chartreuse-väärennöksiä.
Käännös suomeksi
Christopher Scarver

| Christopher Scarver> Henkilötiedot |
| --- | --- |
Syntynyt: 6. heinäkuuta 1969 (ikä 55) Milwaukee, Wisconsin, Yhdysvallat
Kansalaisuus:   Yhdysvallat
Muut tiedot
Rikokset:  murha
Uhrit:  Steve Lohman, Jeffrey Dahmer, Jesse Anderson
Rangaistus:  3 elinkautista vankeutta
Christopher J. Scarver (s. 1969) on moninkertainen yhdysvaltalainen murhaaja.
Scarver syntyi Milwaukeessa, Wisconsinissa perheensä viidestä lapsesta toiseksi ja jätti James Madison High Schoolin kesken.
Scarver nousi ensimmäisen kerran julkisuuteen vuonna 1990, jolloin hän ampui kolmesti Steve Lohman -nimistä miestä niin, että tämä kuoli. Scarverilla diagnosoitiin skitsofrenia ja antisosiaalinen persoonallisuushäiriö, ja hänellä oli messiaanisia harhaluuloja. Hänelle määrättiin antipsykoottinen lääkitys.
28. marraskuuta 1994 Scarver joutui vankilassa työntekoon yhdessä pahamaineisen sarjamurhaaja Jeffrey Dahmerin ja toisen vangin Jesse Andersonin kanssa. Scarver surmasi molemmat ja selitti vartijoille Jumalan määränneen hänet toimimaan näin. Scarver sai kaksi elinkautista vankeusrangaistusta lisää. Hän yritti 12. toukokuuta 2001 itsemurhaa lääkkeiden yliannostuksella.
Aiheesta muualla

Murderpedia: Christopher Scarverin kuva
Coloradon yliopisto

Yliopiston Boulderin kampuksen logo.
Coloradon yliopisto on Yhdysvaltojen Coloradon osavaltiossa toimiva yliopisto. Sen pääkampus on Boulderissa ja muut kampukset Colorado Springsissä, Denverin keskustassa ja lisäksi lääketieteen erikoiskampus Denverin Aurorassa. Yliopisto aloitti toimintansa vuonna 1877. Yliopistossa on noin 60 000 opiskelijaa ja neljäntuhannen jäsenen henkilökunta.
Coloradon yliopisto kuuluu AAU-yliopistojen ryhmään. CU-Boulderissa on vaikuttanut neljä nobelistia ja koko joukko muita tiedemaailman kärkinimiä.
Claudon

| Claudon |
| --- | --- |
 Saint-Guérinen kirkko
 Claudon
 Koordinaatit: 48°02′01″N, 6°02′11″E 
Valtio:  Ranska
Alue:  Grand Est
Departementti:  Vosges
Arrondissementti:  Neufchâteau
Pinta-ala:  
 – Kokonaispinta-ala:  21,7 km²
Väkiluku (2014):  219 
 – Väestötiheys:  10 as./km²
Kunnan numero:  88105
Infobox OKVirheellinen NIMI-arvo: 
Claudon on kunta Koillis-Ranskassa Vosgesin departementissa Grand Estin alueella.
Claudon sijaitsee Darneyn metsässä. Kunnan alueella on Arboretum de la Hutte. Arboretumissa kasvaa harvinaisia ja eksoottisia lajeja, jotka ovat kotiutuneet Ourchejoen laaksoon.
Mammuttipetäjä
Aiheesta muualla

Kuvia tai muita tiedostoja aiheesta Claudon Wikimedia Commonsissa
Dana Plato

Dana Plato vuonna 1983.
Dana Plato (alk. Dana Michelle Strain, 7. marraskuuta 1964 Maywood, Kalifornia, Yhdysvallat – 8. toukokuuta 1999 Moore, Oklahoma, Yhdysvallat) oli yhdysvaltalainen näyttelijä. Hänen ensiesiintymisensä elokuvissa tapahtui 11-vuotiaana, vuonna 1975 elokuvassa Kadonnut jäljettömiin.[lähde? ]
Sittemmin hän näytteli muun muassa televisiosarjassa Diff'rent Strokes vuosina 1978–1986. Tuona aikana hän meni naimisiin Lanny Lambertin kanssa ja synnytti pojan. Hän on näytellyt myös elokuvissa Manaaja II: Luopio, Viikonloppu Kaliforniassa ja sarjassa Kuuden miljoonan dollarin mies.[lähde? ]
Platon ura kääntyi laskuun 1980-luvun lopulla eikä hän enää saanut isoja rooleja. Hän oli urallaan kolme kertaa A Young Artist Award -ehdokkaana. Hän käytti kovia huumeita vuosia. Dana Plato kuoli lääkkeiden yliannostukseen 34-vuotiaana.[lähde? ]
Aiheesta muualla

Dana Plato Internet Movie Databasessa. (englanniksi)
Cibi

Cibi on fidžiläinen sotatanssi. Fidžin rugby union -maajoukkue esittää sen yleensä aina ennen peliä, mutta vuodesta 2012 lähtien myös bolea (haasteen vastaanottotanssia) esitetään cibin ohella.
Cibin sanoitus

| Fidžin kielellä | Englannin kielellä |
| --- | --- |
 Ai tei vovo, tei vovo  E ya, e ya, e ya, e ya;  Tei vovo, tei vovo  E ya, e ya, e ya, e ya Rai tu mai, rai tu mai  Oi au a virviri kemu bai  Rai tu mai, rai ti mai  Oi au a virviri kemu bai Toa yalewa, toa yalewa  Veico, veico, veico  Au tabu moce koi au  Au moce ga ki domo ni biau E luvu koto ki ra nomu waqa  O kaya beka au sa luvu sara  Nomu bai e wawa mere  Au tokia ga ka tasere:  Make ready, make ready  Oh, oh, oh, oh, oh, oh, oh, oh;  Make ready, make ready  Oh, oh, oh, oh, oh, oh, oh, oh Look hither, look hither  I build a breastwork for you,  Look hither, look hither  I build a breastwork for you A cock and a hen,  They attack, attack, attack  It is tabu for me to slumber  Except to the sound of breakers Your ship is sunk below  Don't think I'm drowned too.  Your defence is just waiting  To crumble when I prick it.
Aiheesta muualla

Kuvia tai muita tiedostoja aiheesta Cibi Wikimedia Commonsissa
Claudius Torinolainen

Claudius Torinolainen oli Torinon piispa vuosina 814–839. Hän syntyi Espanjassa. Claudius on tunnettu ikonoklasmistaan. Claudiusta pidetään joskus protestantismin edeltäjänä.
Opit

Claudiukseen vaikutti hyvin paljon Augustinus. Hän opetti kuitenkin kirjoituksissaan, että pelkkä usko on tarpeeksi pelastumista varten. Hän vastusti paavin valtaa, rukouksia kuolleille ja katolisia perinteitä. Claudius vastusti myös pyhiinvaelluksia syntien anteeksiannon saamiseen ja uskoi, että kaikki piispat ovat tasa-arvoisia.
Claudius havaitsi, että italialaiset kirkot olivat täynnä kuvia ja ”kuvanpalvojia”. Vaikka hänelle kerrottiin, että ihmiset eivät kunnioittaneet itse kuvia, vaan niissä kuvattuja ihmisiä, Claudius piti sitä silti pakanallisena käytäntönä ja väitti, että pakanat käyttivät samanlaisia argumentteja kuvien käyttöön.